Diari Oficial de la Generalitat Valenciana


Sumari del DOGV 3771, del 14-06-2000 (2000/4068)

RESOLUCIÓ de 17 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura, Educació i Ciència) i l'Ajuntament de Chella per a la reclassificació com a professional del Conservatori Elemental de Música Mestre Ponce de titularitat municipal d'eixa localitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3771

Data del DOGV
:   14-06-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/4068


Data del document
:   17-05-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Chella
    * cooperació administrativa
    * centre d'ensenyament
    * música
    * educació artística
    * administració local

RESOLUCIÓ de 17 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura, Educació i Ciència) i l'Ajuntament de Chella per a la reclassificació com a professional del Conservatori Elemental de Música "Mestre Ponce" de titularitat municipal d'eixa localitat. [2000/X4068]
  
Subscrit, després de la tramitació prèvia reglamentària, entre la Generalitat Valenciana (Conselleria de Cultura, Educació i Ciència) i l'Ajuntament de Chella, el 17 d'abril de 2000, un Conveni per a la reclassificació com a professional del Conservatori Elemental de Música "Mestre Ponce" de titularitat municipal d'eixa localitat, i en compliment del que estableix la clàusula desena del Conveni, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0290/2000, i que figura com a annex d'aquesta resolució.
  
València, 17 de maig de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni entre la Generalitat Valenciana (Conselleria de Cultura, Educació i Ciència) i l'Ajuntament de Chella, per a la reclassificació com a professional del Conservatori Elemental de Música "Mestre Ponce" de titularitat municipal d'eixa localitat.
  
València, 17 d'abril de 2000
  
Reunits:
  
D'una banda, l'Honorable Sr. Manuel Tarancón Fandos, conseller de Cultura, Educació i Ciència de la Generalitat Valenciana, facultat per al present acte mitjançant acord adoptat pel Govern Valencià en la reunió del dia 25 de gener de 2000.
  
De l'altra banda, el senyor Vicente Coloma Granero, alcalde-president de l'Ajuntament de Chella, facultat per al present acte per l'acord del ple de l'Ajuntament de 8 d'abril de 1998 i assistit pel senyor Alberto Pardo Alfonso secretari accidental de la corporació.
  
Manifesten:
  
1. L'Ajuntament de Chella titular del Conservatori Elemental de Música Mestre Ponce de l'esmentada localitat, domiciliat al carrer de Llepant, 6, i número de codi 08165813, acordà sol·licitar la reclassificació com a professional de dit Conservatori, dins del marc educatiu de la Llei Orgànica 1/1990, de 3 d'octubre, d'Ordenació General del Sistema Educatiu.
  
2. Mitjançant el Conveni signat el 12 d'abril de 1995, entre la Generalitat Valenciana i l'Ajuntament de Chella (DOGV de 24 de juliol) es va transformar el centre musical Comarcal Mestre Ponce en Conservatori Elemental de Música.
  
3. La Inspecció Educativa i el Servei de Gestió i Supervisió de Projectes i Construccions han emés informes favorables a la petició atés que s'ajusta al que s'establix en el Reial Decret 389/1992, de 15 d'abril, pel qual s'establixen els requisits mínims dels centres que impartixen ensenyaments artístics, així com en el Decret 151/1993, de 17 d'agost, del Govern Valencià, (derogat parcialment pel Decret 94/1994, de 24 de maig, i modificat pels decrets 72/1996, de 2 d'abril, i 216/1997, de 30 de juliol), pel qual s'establixen els currículums dels graus elemental i mitjà de música i es regula l'accés als citats graus, en allò referit als objectius, continguts i sistema d'avaluació corresponents als estudis de grau mitjà sol·licitats.
  
Per tot això, en virtut de les competències que atorga el Reial Decret 2.093/1983, de 28 de juliol, sobre traspàs de funcions i serveis de l'administració de l'Estat a la Generalitat Valenciana en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura, Educació i Ciència i l'Ajuntament de Chella acorden subscriure el present conveni d'acord conformement a les següents
  
Clàusules
  
Primera
  
S'acorda la reclassificació com a professional del Conservatori Elemental de Música Mestre Ponce de Chella, que passarà a anomenar-se Conservatori Professional de Música, número de codi 37028224 i canvi de domicili, a l'avinguda de la Constitució, 34.
  
Segona
  
El Conservatori Professional de Música Mestre Ponce de Chella, impartirà, amb reconeixement oficial i plenes facultats acadèmiques, els ensenyaments prevists en la Llei Orgànica 1/1990, de 3 d'octubre, corresponents a les especialitats de grau elemental i mitjà següents: piano, violí, viola, violoncel, contrabaix, flauta travessera i de bec, oboè, clarinet, saxòfon, fagot, trompa, trompeta, trombó, tuba, percussió i guitarra, amb una capacitat de 125 llocs escolars per al grau elemental i 180 per al grau mitjà.
  
Així mateix, impartirà la resta d'assignatures obligatòries previstes en els currículums de grau mitjà i elemental que, per a cadascuna de les especialitats assenyalades, assenyala el Decret 151/1993, de 17 d'agost, del Govern Valencià.
  
A efectes administratius, i exclusivament quant als ensenyaments de grau mitjà, el Conservatori Professional de Música Mestre Ponce de Chella queda adscrit al Conservatori Professional de Música d'Ontinyent (número de codi 01472731).
  
Tercera
  
Provisionalment fins a la seua extinció, segons el calendari vigent d'aplicació de la LOGSE, dit Conservatori impartirà els ensenyaments prevists en el Decret 2.618/1966, de 10 de setembre, de grau mitjà de les especialitats corresponents a les que té autoritzades de la nova ordenació educativa, a més de les assignatures complementàries requerides per a l'acabament dels estudis del citat nivell educatiu.
  
Quarta
  
Correspon al titular del Conservatori Professional de Música Mestre Ponce de Chella, la dotació pressupostària necessària per a les despeses derivades de personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria de Cultura, Educació i Ciència per a la concessió de subvencions als centres públics d'ensenyaments de música.
  
Cinquena
  
El Conservatori Professional de Música Mestre Ponce de Chella, se sotmetrà a l'autoritat de la Conselleria de Cultura, Educació i Ciència i de la Inspecció Educativa en aquells supòsits prevists al Decret 180/1992, de 10 de novembre, del Govern Valencià, pel qual es regulen l'organització i funcions de la Inspecció Educativa de la Comunitat Valenciana i s'establix el sistema d'accés i permanència en l'exercici.
  
Sisena
  
El titular del Conservatori es compromet a:
  
a) Complir allò que establix el títol segon, pel que fa als òrgans de govern dels centres públics, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents.
  
b) Complir els requisits establits en l'article segon apartat 2 del Decret 2.618/1966, de 10 de setembre, sobre reglamentació general de Conservatoris de Música (BOE de 24 d'octubre) i en el Reial Decret 389/1992, de 15 d'abril, pel qual s'establixen els requisits mínims dels centres que impartixen ensenyaments artístics.
  
c) Que els plans d'estudis, programes, dedicació horària, nivells i sistema d'avaluació que s'hagen de desenvolupar siguen els establits en la legislació vigent: Decret 2.618/1966, de 10 de setembre, Reial Decret 756/1992, de 26 de juny, Decret 151/1993, de 17 d'agost, del Govern Valencià, modificat pels decrets 94/1994, de 24 de maig, 72/1996, de 2 d'abril, i 216/1997, de 30 de juliol.
  
d) Seguir les directrius acadèmiques de l'administració educativa per als centres dependents de la Conselleria de Cultura, Educació i Ciència, pel que fa a l'organització escolar del conservatori, i a presentar cada curs acadèmic una programació general anual en què consten les dades acadèmiques i administratives del centre.
  
Així mateix, haurà de notificar a la Conselleria de Cultura, Educació i Ciència les modificacions d'horari i els canvis de professorat que puguen produir-se, i adjuntar-hi els documents que justifiquen el compliment de la titulació exigida al nou professorat.
  
e) La custòdia d'actes, expedients d'alumnes, registres de correspondència oficial i els documents de caràcter administratiu que es generen en virtut de les facultats que se li confereixen.
  
Setena
  
Els efectes d'este conveni s'entendran referits a partir del curs acadèmic 1997/1998 pel que fa tant al reconeixement dels nous ensenyaments que s'autoritzen de la nova ordenació educativa com els del pla que s'extingix.
  
Vuitena
  
Les modificacions que es produïsquen en els ensenyaments, instal·lacions i altres requisits mínims que, segons el Reial Decret 389/1992, de 15 d'abril, ha de complir el centre, caldrà que siguen notificades a l'administració educativa, la qual instruirà l'expedient oportú, que serà tramitat de manera anàloga a com es fa en el cas dels centres privats. Les esmentades modificacions produiran els efectes oportuns en el moment en què es modifique el present conveni o se'n subscriga la corresponent addenda.
  
Novena
  
El present conveni tindrà una duració indefinida, no obstant això podrà ser extingit, per qualsevol de les causes següents:
  
a) Per mutu acord de les parts
  
b) Per incompliment de les obligacions assumides per l'Ajuntament de Chella.
  
c) Per denúncia d'una de les parts, sempre que hi haja un avís previ de, com a mínim, sis mesos abans de l'inici del curs acadèmic en el qual s'haja d'extingir.
  
d) Per canvi de titularitat del centre o cessament de les activitats
  
Dita extinció sortirà efecte a partir de la fi del curs en què es donen les causes esmentades.
  
En els supòsits prevists en els punts b) i d) l'extinció requerirà la comunicació prèvia de la Conselleria al titular del Conservatori.
  
Deu
  
El present conveni caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més a més de ser publicat en el Diari Oficial de la Generalitat Valenciana.
  
Com a prova de conformitat i perquè en quede constància, les dues parts firmen el present conveni al lloc i la data consignats anteriorment.
  
El conseller de Cultura, Educació i Ciència,
  
MANUEL TARANCÓN FANDOS
  
L'alcalde-president de l'Ajuntament de Chella,
  
VICENTE COLOMA GRANERO